Giedružė

„Giedružė“ – folklorinis Neringos ansamblis.

2002 m. 20 Nidos atlikėjų susibūrė į ansamblį „Giedružė“ (vadovė Audronė Buržinskienė).L. Rėzos vardo premija – folkloro ansambliui „Giedružė“ lrt.lt

Ansamblio repertuare – Mažosios Lietuvos dainos, šokiai, instrumentinė muzika. „Giedružė“ taip pat šiuolaikiškai interpretuoja autentiškas Liudviko Rėzos dainas.

Kolektyvas Neringoje rengia kasmetinį tarptautinį folkloro festivalį „Tek saulužė ant maračių“. Parengė programą Kuršių nerijos etnokultūros istorijos tema: „Kuršių kiemas“ (2003, 2004 m.). Dalyvavo tarptautiniame folkloro festivalyje „Parbėg laivelis“ (2004 m. Klaipėda), taip pat tarptautinėse turizmo parodose: „C M T‘ 04“ (Štutgardas, Vokietija 2004 m.), „VIVATTUR‘04“ (Vilnius, Lietuva 2003; 2004 m.).

 Įvertinimas 

 „Aukso paukštė“ nominacijoje „Geriausias krašto  folkloro ansamblis ir vadovas“ (2012)Geriausiems mėgėjų meno kolektyvams – „Aukso paukštės“ bernardinai.lt
 Martyno Liudviko Rėzos premija (2016)

 Šaltiniai 

 Nuorodos 

 Nidos kultūros ir turizmo informacijos centras „Agila“. Meno kolektyvai. Folkloro ansamblis „GIEDRUŽĖ“

Kategorija:Lietuvos folkloriniai ansambliai
Kategorija:Neringa